Innbo er tingene dine, altså de løse gjenstandene i boligen din som klær, møbler, pyntegjenstander, bøker og lignende. Det er det som vil ramle ut dersom du snur leiligheten på hodet. Vegger, fast bad- og kjøkkeninnredning er for eksempel ikke innbo.
Innboforsikring er lurt å ha siden du ofte har mer av verdi enn du tror. Dersom du ikke har meldt adresseendring til Folkeregisteret, bør du sjekke om du er dekket av dine foreldres innboforsikring.
Hvis du er student og medlem i Tekna kan det hende at du allerede har valgt innboforsikring som en av de to valgfrie forsikringene du får inkludert i medlemskapet ditt, da du meldte deg inn.